Starten af året har været meget præget af meget sygdom i institutionen. Der har været en skoldkoppeepidemi, der er kørt gennem både vuggestue og børnehave, men vi har også været ramt af andre vira, for eksempel influenza og noget der gik ud over maven. Det har betydet at hverdagen har været ret presset, både for familier og for institutionen.

Vi vil gerne have jeres støtte til en øget hygiejneindsats, så vi kan få brudt smittekæder og undgå at så mange bliver ramt. Derfor er det rigtig dejligt at så mange har bevaret rutinen med at vaske hænder med børnene ved aflevering, ligesom vi i institutionen vasker hænder med dem før måltider og efter toiletbesøg.

Et andet tiltag vi kan bruge, er at holde børn hjemme, så længe de er syge, for at undgå at smitte de andre børn og personalet.

**VÅDT VINTERVEJR!**

Vejret er, som alle nok har lagt mærke til, meget råt og vådt for tiden. Det betyder at mange børn har et højt forbrug af skiftetøj og der hænger meget til tørre. I den forbindelse bliver det tydeligt, hvor meget tid personalet bruger på at finde tøj til børnene. Der mangler navn i alt for meget tøj og så er det nærmest umuligt at få det tilbage til ejeren. Desuden kræver det at beholdningen af skiftetøj gennemgås meget ofte, da mange børn bliver meget kede af at skulle låne tøj. I øvrigt har vi ikke lånetøj til at dække behovet.

**VINTERFERIE**

Vi er i øjeblikket i gang med at finde ud af hvor mange børn der kommer i **uge 7 (13-17/2)**. Skolerne holder vinterferie og vi ved af erfaring at mange familier holder ferie med børnene fra både børnehave og vuggestue.

Vi vil gerne have feriemeldinger, også for andre ferier, i god tid for at justere blandt andet madbestillinger og personaleressourcer., så vi kan bruge ressourcerne bedst muligt, direkte på jeres børn.

**FASTELAVN**

Vi holder **fastelavn** med tøndeslagning, bide til bolle og andre lege. De børn, der har lyst til det, må gerne komme udklædte. På grund af den førnævnte vinterferie, holder vi **fastelavn mandag 20/2**. i perioden op til fastelavn, vil børnene kunne lave diverse masker og andet pynt til fastelavnsris. Flere er allerede godt i gang.

**LUKKEDAG**

D. 17/3 er institutionen lukket. Bestyrelsen har lagt en lukkedag så personalet kan arbejde videre med det pædagogiske indhold i institutionen.

**PERSONALE**

Katrines vikariat hos Troldene stopper i uge 7, nærmere bestemt har Katrine sidste dag tirsdag 14/2.

Heidi har været fraværende et stykke tid, men hun begynder at komme tilbage på troldestuen fra d 1. februar.

Olivia i børnehaven på Team 1 har sidste dag tirsdag 28/2, da hun skal ud og rejse.

**NYE BØRN**

Mummier:

Vi har fået nye børn i januar, så vi er i fuld gang med at ”køre ind”.

Trolde:

Vi har også fået nye børn. De kender os allerede lidt, da de jo kommer fra Mummistuen.

Børnehaven:

Også her har vi fået nye børn. De kommer friske fra Troldestuen, så dem kender vi også lidt på forhånd.